Villa fyr

Villa fyr er et nedlagt ledfyr ved havstykket Folda i Flatanger i Trøndelag.

Villa ble anlagt som kullblussfyr i 1839, og ble ombygd for drift med flytende brensel 1859. Fyret ble nedlagt 1890, og lyktehus av jern og linse – som ble montert i 1859 – ble flyttet over til Nordøyan fyr.

Villa var det første fyr som ble opprettet nord for Trondheimsfjorden. Det ble bygget i alt seks kullbussfyr i Norge mellom 1802 og 1839, og Villa antas å være det sist bygde kullblussfyr i verden, og trolig også det som senest var i drift. Villa er det best bevarte.

Fyrtårnet er 15 meter høyt, bygd i granitt, kleberstein og tegl; sekskantet med hvelvede trekkanaler i alle sider, enkelte av dem er delvis igjenmurt. En forseggjort støpejernstrapp fører opp til inngangen på fyret. Fyrstasjonen omfatter også assistentbolig og ruiner etter vokterbolig, gjerder, uthus, kullager og smie. Tidligere losstasjon og dagens naust, som er brukt som merkenaust, ligger ved havnen på Villa lenger øst. Tidligere lå også et naust inne i vågen innenfor havnen.

Eksterne lenker 
 flatanger.kommune.no Severdigheter og kulturminner – Villa fyr
 fyr.no
 

Fyr i Trøndelag
Byggverk fullført i 1839
Kultur i Trøndelag
Samferdsel i Flatanger
Kulturminner i Flatanger
1839 i Norge
Byggverk i Flatanger
Fredete byggverk i Trøndelag
Artikler i sjøfart-prosjektet